Steve ’n’ Seagulls

Steve ’n’ Seagulls on suomalainen country-yhtye Jyväskylästä. Se esittää bluegrass-versioita tunnetuista hard rock- ja metallikappaleista. Sen jäsenet ovat lähtöisin Hankasalmelta, Vetelistä, Säynätsalosta ja Iisalmesta.Yhtye ei ole kotoisin Laukaan Hohon kylästä, Lähde: Suur-Jyväskylän Lehti 26.10.2016, sivu 30. Coverbiisien lisäksi yhtye esittää myös omia kappaleita. ==Historia== Steve'n' Seagulls perustettiin vuonna 2010 Jyväskylässä, jonne yhtyeen jäsenet olivat muuttaneet opiskelemaan. Yhtye tuli tunnetuksi kesällä 2014 YouTubessa julkaisemillaan videoilla. Erityisen suosittu oli yhtyeen versio AC/DC:n ”Thunderstruck”-kappaleesta, jota oli marraskuuhun 2018 mennessä katsottu yli 73 miljoonaa kertaa. Steve 'n' Seagullsin esikoisalbumi Farm Machine ilmestyi Spinefarm Recordsin kautta 8. toukokuuta 2015. Vuoden 2015 aikana yhtye esiintyi kotimaansa lisäksi muun muassa Englannissa ja Yhdysvalloissa sekä Ruotsin Sweden Rock- ja Saksan Wacken Open Air -festivaaleilla. Farm Machine sijoittui ensimmäisellä listaviikollaan kolmanneksi Yhdysvalloissa Billboard Bluegrass -albumilistalla. Yhtye nousi listaykköseksi Billboardin Bluegrass- listalla Yhdysvalloissa 21. syyskuuta 2016. Listaykköseksi nousseella levyllä Brothers in Farms on versiot muun muassa Iron Maidenin kappaleesta ”Aces High”, Guns 'n' Rosesin kappaleesta ”November Rain” ja Metallican kappaleesta ”Sad but True”. Yhtye julkaisi marraskuussa 2018 ensimmäisen oman kappaleen ja musiikkivideon nimeltään "Ghost Town". Keväällä 2021 Steve'n'Seagulls esitti YouTube-kanavallaan kuusiosaisen minisarjan "Seagulls' Nest", jossa bändin jäsenet musisoivat itse rakentamassaan puumajassa. Sarjan jokaisessa jaksossa vierailee myös suomalainen tunnettu hevimuusikko, joka esiintyy bändin kanssa, kertoo musiikkiurastaan ja suorittaa leikkimielisiä aktiviteetteja. Yhtye on edustanut ja juhlistanut keskisuomalaisuutta monissa yhteyksissä. Talvella 2021 se vieraili Putouksessa tikkakoskelaisen sketsihahmo Auto-Sepon rinnalla peitenimellä "Tikkakosken tukityöllistetyt". Joulukuussa 2022 Steve'n'Seagulls esiintyi Pojun ja Portion Boysin kanssa jyväskyläläisen ralliautoilijakaksikon Kalle Rovanperän ja Jonne Halttusen maailmanmestaruusjuhlissa Jyväskylän Paviljongissa. Monet yhtyeen videoista on kuvattu haitaristi Hiltusen synnyinseuduilla Hankasalmella. Yhtye on myös osallistunut Hankasalmen kunnan 150-vuotista historiaa juhlistavan musiikkivideon kuvaamiseen kesällä 2022. == Jäsenet == * Herman (Matias Haavisto) – banjo, laulu, akustinen kitara * Hiltunen (Viljam Hänninen) – harmonikka, kantele, mandoliini, kosketinsoitin, huilu * Jamppa (Janne Tuovinen) – kontrabasso, laulu (vuodesta 2019 alkaen) * Remmel (Tomi Tajakka) – laulu, akustinen kitara, balalaikka, mandoliini * Skubu (Juha Salonen) – rummut, lyömäsoittimet, laulu (vuodesta 2019 alkaen) === Entiset jäsenet === * Puikkonen (Simo Heikkinen) – rummut, lyömäsoittimet, laulu (vuoteen 2019 asti) * Pukki (Leevi Pukki) – kontrabasso, laulu (vuoteen 2019 asti) == Julkaisut == Albumit * * * * Singlet * ”The Trooper” (2014) * ”Holy Diver” (2014) * ”Thunderstruck” (2014) * ”You Shook Me All Night Long” (2015) * ”Seek And Destroy” (2015) * ”Run To The Hills” (2015) * ”Nothing Else Matters” (2015) * ”Black Dog” (2016) * ”Aces High” (2016) * ”November Rain” (2016) * ”Self Esteem” (2016) * ”It's A Long Way To The Top (If You Wanna Rock'n'Roll) (2017) * ”You Could Be Mine” (2017) * "Sad But True" (2017) * "Antisocial" (2017) * "Born To Be Wild" (2017) * "Panama" (2018) * "Gimme All Your Lovin" (2018) * "I'm Broken" (2018) * "I Was Made For Loving You" (2018) * "Ghost Town" (2018) * "Carry On Wayward Son" (2020) * "Sweet Maria" (2020) * "Still Loving You" (2022) * "The Signals From The Past" (2024) == Lähteet == == Aiheesta muualla == * Yhtyeen sivusto Luokka:Suomalaiset country-yhtyeet Luokka:Jyväskylän musiikki